|  |  |
| --- | --- |
| Dato | 1. november 2018  |
| Sted | Ishallen |
| Tilstede | Arnfinn Kolstad, Torbjørn Billing, Olav Johan Dahlen, Jakob Simonhjell, Oskar A Kleven (Skype), Siw-Therese Aarum, Ellen Langseth |
| Forfall | Olivier Mueller, Camilla Bernthon, Even Flugstad, Hans Henrik Øvrebø, |
| Referent | Arnfinn |

# Referat fra styremøte i Ski Idrettsråd

**Prioritering av anlegg for bevilgninger i 2019**

**Vedtak1:**

Anlegg fordeles i tre kategorier:

* Prioriterte prosjekter (A), herunder
	+ Kunstgressbane på Siggerud
	+ Flerbrukshall på Langhus
	+ Klubbhus m garderober og treningsfasiliteter i Ski
* Sekundærprosjekter (B)
	+ Tennishall i Ski
	+ Snuing av fotballbane og etablering av ekstra fotballbane på Langhus
* Uprioritert, men støttet. (C)
	+ O-kart for Skimt
	+ Klubbhus på Kråkstad
	+ Videre utvikling av Idrettsparken i Ski, i tråd med masterplanen
	+ Videre utvikling av Idrettsparken på Langhus, i tråd med gjeldende overordnede planer
	+ Drift og vedlikehold av samtlige idrettsanlegg

Følgende anses som fullfinansiert og Idrettsrådet støtter opp om det videre arbeidet:

* Motocrossbane i Assurdalen, NMK Follo
* Alpinanlegg i Trolldalen

Enstemmig vedtatt.

**Vedtak2:**

Prioriterte prosjekter gis en innbyrdes prioritet.

Vedtatt med 4 mot 3 stemmer.

Mindretallets protokolltilførsel: De prioriterte prosjektene er svært ulike både i innhold, størrelse, kostnad, antall interessenter og annet. Det gir derfor liten mening å gi de en innbyrdes prioritering.

**Vedtak3:**

Sekundærprosjekter og uprioriterte gis ikke en innbyrdes prioritet.

Enstemmig vedtatt.

**Vedtak 4:**

Innbyrdes prioritering av prioriterte prosjekter. Vedtak først på pri1, deretter pri2 og pri3.

Pri 1: Flerbrukshall på Langhus, 4 mot 3 stemmer

Pri 2: Siggerud kunstgressbane. Enstemmig

Pri 3: Klubbhus i Ski Idrettspark. Enstemmig

**Idrettsrådets innstilling til kommunestyrets budsjettbehandling for 2019.**

Prosessen har vært som følger

1. Alle Idrettslagene i kommunen fikk anledning til å fremme sine investeringsforslag i Idrettsrådets medlemsmøte 30. oktober.
2. I møte ble presentert 7 prosjekter.
3. Idrettsrådet har hensyntatt disse samt foreliggende handlingsplan (vedtatt i årsmøte 8/5-2018)
4. Idrettsrådets styre hadde sitt prioriteringsmøte 1/11 2018
5. I møtet ble besluttet å kategorisere prosjektene i tre kategorier
6. Prioriterte prosjekter
7. Sekundærprosjekter
8. Uprioritert
9. I samme møtet ble besluttet med 4 mot 3 stemmer å prioritere innbyrdes blant de prioriterte prosjektene.

Listen under viser resultatet av diskusjonen.

Mvh Arnfinn

For Ski Idrettsråd,

**Idrettsrådets innstilling til Ski kommune for bevilgninger i 2019 budsjettet blir da som følger:**

|  |  |  |  |  |
| --- | --- | --- | --- | --- |
| Kategori | Innbyrdesprioritet | Prosjekt | Kort beskrivelse | Begrunnelse – viktigste punkter |
| A | 1 | Flerbrukshall på Langhus | Flerbrukshall i forlengelse av svømmehallen. Anbefales videre sett i sammenheng med prosjekt for vending av fotballbane og ekstra fotballbane (kategori B prosjekt) | Turntilbud i gymsal bortfaller 1/1-2022. Det er et tidligere vedtak i kommunestyret at dette skal erstattes.  |
| A | 2 | Kunstgressbane på Siggerud | Etablering av kunstgressbane på Siggerud. | Fra ca 12 år skal kamper spilles på 9’er bane. Disse kampene har frem til nå blitt spilt på Langhus. Siggerud har med andre ord ingen hjemmebane. Dette anses som viktig for å holde ungdommen i idretten. |
| A | 3 | Klubbhus med garderober i Ski | Klubbhus i Ski Idrettspark. Inkludert bl.a. garderober for uteidrettene, fasiliteter for bryting / kampsport, garasje for kommunens tekniske utstyrAnbefales sett i sammenheng med prosjekt for Tennisfasiliteter i Ski (kategori B prosjekt) | Skrikende behov for garderobefasiliteter for uteidrettene. P.t. kun 2 garderober på 60 lag. Anses også som et viktig element i øke kvinnefotballen.Bryting trekker en del ungdom som faller utenfor andre idretter. Fast lokasjon for bryting i Ski er høyt etterspurt. |
| B | - | Tennisfasiliteter i Ski | Tennishall, garderobe, møterom / klubbfasiliteter. | Det er p.t. kun 1 innendørs tennisbane i Ski. For å styrke tennis som helårsidrett, spesielt i et folke­helseperspektiv (bl.a. mange svært voksne mosjonister som medlemmer) er utvidede fasiliteter påkrevet. |
| B | - | Snuing av eksisterende og ekstra fotballbane på Langhus | Ved å snu eksisterende fotballbane får man plass til en fotballbane til mellom svømmehall og Langhushallen. | Utnytte synergier ved bygging av svømmehallen.Gode muligheter for gjenbruk av spill-varme fra svømmehallen. |
| C | - | O-kart for Skimt |  |  |
| C | - | Klubbhus på Kråkstad |  | Litt umodent. Kråkstad jobber videre med saken. |
| C | - | Videre utvikling av Idrettsparken i Ski, i tråd med masterplanen |  | Ski IL Alliansen har fremhevet hvilke delprosjekter som er mest påkrevet nå. |
| C | - | Videre utvikling av Idrettsparken på Langhus, i tråd med gjeldende overordnede planer |  | Langhus IL har fremhevet hvilke delprosjekter som er mest påkrevet nå. |
| C | - | Drift og vedlikehold av samtlige idrettsanlegg |  | IR Anser det viktig at dette kommer på agendaen. |
| Pågående |  | Svømmehall på Langhus |  |  |
| Pågående |  | Turnhall i Ski |  |  |

I tillegg skal nevnes Assurdalen Motocrossbane og Trolldalen bredde- og rekrutterings-anlegg for ski som viktige pågående initiativ for idretten i Ski kommune.